**OLCSVA** Község Képviselő – testülete **2020. február 12. napján** megtartott rendes ülésének:

jegyzőkönyve,

tárgysorozata,

rendelete: 2-3

határozata: 5-10.

Ikt.sz: 153/………./2020.

**TÁRGYSOROZAT**

1. Előterjesztés az önkormányzat 2019. évi költségvetéséről szóló 1/2019.(II. 15.)

 önkormányzati rendelet módosítására.

**Előadó**: Borbás Judit polgármester

1. Előterjesztés az önkormányzat saját bevételeinek és adósságot keletkeztető fizetési

 kötelezettségeinek megállapítására.

**Előadó:**Borbás Judit polgármester

1. Előterjesztés a 2020. évi önkormányzati költségvetés meghatározására.

**Előadó:**Borbás Judit polgármester

1. Előterjesztés az Ecsediláp-Krasznabalparti Vízgazdálkodási Társulatnál a 2020/2021-es évekre közfoglalkoztatási programban való részvételben hozzájáruló nyilatkozat elfogadására.

**Előadó:** Borbás Judit polgármester

5) Előterjesztés a Polgármester 2020. évi szabadságolási ütemtervének jóváhagyására.

**Előadó:**Borbás Judit polgármester

 6) Előterjesztés a Vásárosnaményi Közös Önkormányzati Hivatal költségvetési

 mérlegének elfogadására.

**Előadó:** Borbás Judit polgármester

 7) Előterjesztés a Vásárosnaményi Közös Önkormányzati Hivatal Szervezeti és

 Működési Szabályzatának módosításához történő hozzájárulásra.

**Előadó**: Borbás Judit polgármester

1. Tájékoztató a vagyonnyilatkozatokkal kapcsolatos ellenőrzési, nyilvántartási feladatok ellátásáról.

**Előadó:** Ügyrendi Bizottság Elnöke

Olcsva, 2020. február 12.

 Borbás Judit

 polgármester

**JEGYZŐKÖNYV**

**Készült:** Olcsva Község Képviselő – testülete 2020. február 12. napján megtartott rendes – nyílt – üléséről.

**Az ülés helye:** Olcsva Községháza (Olcsva, Kossuth út 2.) jegyzői iroda

**Jelen vannak:** Borbás Judit polgármester

 Huszti László Tibor alpolgármester

Ábrány Sándorné,

 Szücs Róbert László,

Tóth Péter képviselők.

**Meghívottak:** Feketéné dr. Lázár Emese aljegyző

 Dancsné Szegedi Tünde pénzügyi főelőadó

**Jegyzőkönyvvezető:** Borbásné Fekete Kinga köztisztviselő

**Borbás Judit (polgármester):** Köszöntötte a megjelenteket. Számszerűen megállapította, hogy 5 képviselő van jelen, így az ülés határozatképes, majd ezt követően az ülést megnyitotta.

Javasolta a Képviselő – testület felé a meghívóban közölt napirendi pontok elfogadását, javasolta továbbá, hogy mivel az ülésről nem készül hangfelvétel, így az SZMSZ-nek megfelelően válasszák meg a jegyzőkönyv – hitelesítőket. **Huszti László Tibor** valamint **Tóth Péter** képviselőt javasolta.

Mivel a napirendi pontokkal és a jegyzőkönyv hitelesítésre javasolt személyekkel kapcsolatosan kérdés, hozzászólás nem volt, azt szavazásra bocsátotta és megállapította, hogy *a Képviselő-testület – 5 igen szavazattal, ellenszavazat és tartózkodás nélkül - a következő határozatot hozta:*

**Olcsva KözségÖnkormányzata Képviselő-testületének**

**5/2020. (II . 12) önkormányzati határozata**

**Olcsva Község Képviselő-testülete 2020. február 12. napján tartott ülése napirendi pontjainak elfogadásáról és a jegyzőkönyv hitelesítő megválasztásáról**

A Képviselő testület:

1. A 2020. február 12. napján tartott ülés napirendjét - a kiküldött meghívóban foglaltak szerint - 8 napirendi ponttal elfogadja.
2. Az ülés jegyzőkönyv hitelesítőinek **Huszti László Tibor** és **Tóth Péter** képviselőket megválasztja.

A határozatot kapják:

1. Polgármester, Aljegyző (helyben),
2. Irattár.

**-----------------------------------**

**Tárgy: (1 tsp.) Előterjesztés az önkormányzat 2019. évi költségvetéséről szóló 1/2019.(II. 15.) önkormányzat rendelet módosítására.**

**Előadó:**Borbás Judit polgármester

**Borbás Judit (polgármester):** Tájékoztatta a Képviselő-testületet az előterjesztésben foglaltakkal kapcsolatosan. Megköszönte Dancsné Szegedi Tünde pénzügyi főelőadó és Feketéné dr. Lázár Emese aljegyző asszony munkáját az előterjesztések elkészítésében.

Elmondta, hogy a 2019. évi költségvetési rendelet utolsó módosítása történt meg. Javasolta a rendelet módosítás elfogadását.

Mivel a napirendi ponttal kapcsolatosan kérdés, hozzászólás nem volt, a rendelet tervezet és annak mellékleteit szavazásra bocsátotta és megállapította, hogy *a Képviselő-testület – 5 igen szavazattal, ellenszavazat és tartózkodás nélkül – a következő rendeletet alkotta:*

**Olcsva Község Önkormányzata Képviselő-testületének**

**2/2020. (II. 13.) önkormányzati rendelete**

**az Önkormányzat 2019. évi költségvetéséről szóló 1/2019. (II. 15.) önkormányzati rendelete módosításáról**

Olcsva Község Önkormányzatának Képviselő-testülete a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és határköreiről szóló 1991. évi XX. törvény 138. § (1) bekezdés b) pontjában, az államháztartásról szóló 2011. évi CXCVI. törvény 34. § (1) bekezdésében kapott felhatalmazás alapján következőket rendeli el:

**1.§** Az Önkormányzat 2019. évi költségvetéséről szóló 1/2019. (II.15.) önkormányzati rendelet (a továbbiakban: Kvr.) 2 .§-a helyébe a következő rendelkezés lép:

„2. § (1) A Képviselő-testület az önkormányzat 2019. évi költségvetését:

a) költségvetési bevételeinek főösszegét 82 159 E Ft-ban,

 ebből:

 aa) a működési bevételek összegét 59.001 E Ft-ban

 ab) a felhalmozási bevételek összegét 23.158 E Ft-ban

b) költségvetési kiadásainak főösszegét 156 799 E Ft-ban,

 ebből:

 ba) működési kiadások összegét 69 371 E Ft-ban

 bb) felhalmozási kiadások összegét 87 428 E Ft-ban

c) költségvetési hiányát 74.640 E Ft-ban

ebből:

 ca) működési célú hiányát 10 370 E Ft-ban

 cb) felhalmozási célú hiányát 64.270 E Ft-ban

hagyja jóvá.

**2. §** A Kvr.

a)        1. melléklete helyébe ezen rendelet  1. melléklete,

b)        2. melléklete helyébe ezen rendelet  2. melléklete,

c) 3. melléklete helyébe ezen rendelet  3. melléklete

d) 7. melléklete helyébe ezen rendelet  4. melléklete

e) 8. melléklete helyébe ezen rendelet  5. melléklete

f) 10. melléklete helyébe ezen rendelet 6. melléklete

lép.

**3. §** Ez a rendelet a kihirdetését követő napon lép hatályba.

 Borbás Judit dr. Deák Ferenc

 polgármester jegyző

**Záradék**:

A rendelet 2020. február 13. napján a Vásárosnaményi Közös Önkormányzati Hivatal Olcsvai Állandó Kirendeltségének hirdetőtáblájára történő kifüggesztéssel került kihirdetésre.

 dr. Deák Ferenc

 jegyző

**----------------------------------**

**Tárgy: (2. tsp.):Előterjesztés az önkormányzat saját bevételeinek és adósságot keletkeztető fizetési kötelezettségeinek megállapítására.**

**Előadó:** Borbás Judit polgármester

**Borbás Judit (polgármester):** Tájékoztatta a Képviselő-testületet az előterjesztésben foglaltakkal kapcsolatban.

Mivel a napirendi ponttal kapcsolatosan kérdés, hozzászólás nem volt, a határozati javaslatot szavazásra bocsátotta és megállapította, hogy *a Képviselő-testület – 5 igen szavazattal, ellenszavazat és tartózkodás nélkül – a következő határozatot hozta:*

**Olcsva Község Önkormányzata Képviselő-testületének**

**6/2020. II. 12.) önkormányzati határozata**

**az Önkormányzat saját bevételeinek és adósságot keletkeztető fizetési kötelezettségeinek megállapításáról**

A Képviselő-testület:

A 2020. évre és az azt követő évekre vonatkozó saját bevételeinek és a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek várható összegét a határozati javaslat melléklete szerinti **állapítja meg** és a mellékletnek megfelelően határozza meg az önkormányzat 2020. évi költségvetési rendeletében szereplő saját bevételek és az adósságot keletkeztető fizetési kötelezettségek előirányzati összegét.

A határozatot kapják:

1. Polgármester, Jegyző (helyben)
2. Költségvetési előadó (helyben)

**----------------------------------**

**Tárgy: 3. tsp. Előterjesztés Olcsva Község Önkormányzatának 2020. évi költségvetési rendeletének megalkotására.**

**Előadó:** Borbás Judit polgármester

**Borbás Judit (polgármester):** Ismertette az előterjesztésben foglaltakat a Képviselő-testülettel. Elmondta, hogy a költségvetési hiány kb. 23 mFt, bevétel-kiadás változásának tekintetében ez az összeg változhat. A helyi iparűzési adóból származó bevétel összege nincs nagy összeggel betervezve a költségvetésbe, kb. 2mFt bevételt várható. Minden kiadás betervezésre került, ami előreláthatólag szóba jöhet.

**Feketéné dr. Lázár Emese (aljegyző):**Ismertette a Képviselő-testület előtt, hogy az önkormányzat pénzügyi helyzete nem könnyű, Jegyző Úrral is átbeszélték a költségvetést. A kiadások terén amit lehetett leszűkítettünk, de túltervezés sem történt a bevételek terén. Önként vállalt feladat nincs betervezve, mivel nem áll jól anyagilag az önkormányzat.

Felhívta a Képviselő-testület figyelmét, hogy amennyiben ötlet, javaslat, vélemény lenne az önkormányzati költségvetési helyzet javítására azt ismertessék, várjuk a javaslatokat.

Az EFOP-os pályázatból várhatóan két héten belül jön pénz az önkormányzat számlájára. A szociális normatívából visszafizetés van megállapítva, illetve a társulások felé is tartozik az önkormányzat. Ezeket a kötelezettségeket teljesíteni kell.

**Borbás Judit (polgármester):** A gépjárműhasználat vissza lett véve, az üzemanyagra fordított költség jóval kevesebb a korábbi időszakhoz képest. A szolgálati lakást lehetne értékesíteni, de az is felújításra szorul.

Az óvodával kapcsolatosan elmondta, hogy nagy a hiányzás, a gyerekek mind hátrányos helyzetűek. Kérte az óvónőket, hogy törekedjenek a létszám teljes kihasználására. Az egyik óvónő részére jövő évben jubileumi jutalom kifizetése válik esedékessé, ennek összege kb. 2 mFt összegben várható. Ez pluszköltség lesz az önkormányzat számára.

**Feketéné dr. Lázás Emese ( aljegyző):**Véleménye szerint ingatlan vagyont elpocsékolni nem szabad. Kb. 3 mFt-ot ér így ahogy van a szolgálati lakás, de rengetegbe kerülne a felújítása is. A befolyó összeg átmenetileg javítaná a költségvetés helyzetét.

**Huszti László Tibor (alpolgármester):**Korábban azon a véleményen volt, hogy az önkormányzat adja el a szolgálati lakást, ezzel valamennyit javítani az anyagi helyzetén. De átgondolta a dolgokat és ha bármilyen pályázati lehetőség adódik, fel lehet használni.

**Borbás Judit (polgármester):** Mivel a napirendi ponttal kapcsolatosan kérdés, hozzászólás nem volt, a rendelet tervezetet és annak mellékleteit szavazásra bocsátotta és megállapította, hogy *a Képviselő-testület – 5 igen szavazattal, ellenszavazat és tartózkodás nélkül – a következő rendeletet alkotta:*

**Olcsva Község Önkormányzata Képviselő-testületének**

**3/2020. (II. 13.) önkormányzati rendelete**

**az Önkormányzat 2020. évi költségvetéséről**

Olcsva Község Önkormányzatának Képviselő-testülete a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés b) pontjában, az államháztartásról szóló 2011. évi CXCV. törvény 23. § (2), 34. § (2), 97. § (2), bekezdéseiben, Magyarország helyi önkormányzatairól szóló 2011. évi CLXXXIX. törvény 143. § (4) bekezdésében, valamint Magyarország központi költségvetéséről szóló 2019. évi LXXI. törvény 74. § (3) bekezdésében kapott felhatalmazás alapján, az Alaptörvény 32. cikk (1) bekezdés f) pontjában biztosított feladatkörében eljárva a következőket rendeli el:

1. A rendelet hatálya

1. § A rendelet hatálya az Önkormányzatra, a Képviselő-testületre, annak bizottságára terjed ki.

2. A költségvetés bevételei és kiadásai

2. § (1) A Képviselő-testület az önkormányzat 2020. évi költségvetését:

a) költségvetési bevételeinek főösszegét 95 656 E Ft-ban,

 ebből:

 aa) a működési bevételek összegét 78 102 E Ft-ban

 ab) a felhalmozási bevételek összegét 17 554 E Ft-ban

b) költségvetési kiadásainak főösszegét 118 585 E Ft-ban,

 ebből:

 ba) működési kiadások összegét 76 284 E Ft-ban

 bb) felhalmozási kiadások összegét 42 301 E Ft-ban

 c) költségvetési hiányát 22 929 E Ft-ban

ebből:

 ca) működési célú többletét 1 818 E Ft-ban

 cb) felhalmozási célú hiányát 24 747 E Ft-ban

 hagyja jóvá.

(2) Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet *1. melléklete* alapján határozza meg a Képviselő-testület.

(3) A költségvetési bevételek és költségvetési kiadások előirányzat-csoportok, kiemelt előirányzatok és azon belül kötelező feladatok, önként vállalt feladatok, állami (államigazgatási) feladatok szerinti bontásban a *1.1., 1.2., 1.3. mellékletek* részletezik.

(4) A működési és felhalmozási célú bevételi és kiadási előirányzatok mérlegszerű bemutatását önkormányzati szinten a 2*. és a 3. melléklet* részletezi.

(5) A működési hiány belső finanszírozásának érdekében a Képviselő-testület az előző év költségvetési pénzmaradványának igénybevételét, továbbá a Magyarország 2020. évi központi költségvetéséről szóló 2019. évi LXXI. törvény 3. melléklete szerinti, önkormányzatok rendkívüli támogatása igénybevételét rendeli el.

(6) A felhalmozási hiány finanszírozása érdekében a 10 millió forintot meghaladó fejlesztési célú adósságot keletkeztető ügylet megkötésére a Kormány hozzájárulása szükséges. A 10 millió forintot meg nem haladó fejlesztési célú adósságot keletkeztető ügylet esetében a hiány külső finanszírozása fejlesztési hitelből és az előző év költségvetési pénzmaradványának igénybevételével történik.

(7) A normatív hozzájárulásokat jogcímenként a Képviselő-testület a *7. melléklet* alapján hagyja jóvá.

3. A költségvetés részletezése

3. § A Képviselő-testület az Önkormányzat 2020. évi költségvetését részletesen a következők szerint állapítja meg:

 (1) Az Önkormányzat költségvetésében szereplő beruházások kiadásainak beruházásonkénti részletezését a *8. melléklet* szerint határozza meg.

 (2) Az Önkormányzat költségvetésében szereplő felújítások kiadásainak felújításonkénti részletezését a *9. melléklet* szerint határozza meg.

 (3) Az Önkormányzat adósságot keletkeztető ügyletekből és kezességvállalásokból fennálló kötelezettségeit a *4. melléklet* részletezi.

 (4) Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a *5. melléklet* tartalmazza.

 (5) Az Önkormányzat 2020. évi adósságot keletkeztető fejlesztési céljait a *6. melléklet* részletezi.

 (6) Az önkormányzat által nyújtott működési célú és egyéb támogatásokat a *10. melléklet* szerint határozza meg.

 (7) Az EU-s támogatással megvalósuló programot és projektet a *11. melléklet* szerint hagyja jóvá.

 (8) A 2. § (1) bekezdésében megállapított bevételek és kiadások önkormányzati, megoszlását, többéves kihatással járó döntéseit, közvetett támogatásait, előirányzat felhasználási tervét valamint szociális kiadásait az *1,2.,3.,4.,5. tájékoztató mellékletek*, az éves (engedélyezett) létszám-előirányzatot és a közfoglalkoztatottak létszámát a *6. tájékoztató melléklet* szerint határozza meg.

4. § (1) Az Önkormányzat a kiadások között 200 E Ft általános tartalékot állapít meg.

(2) A tartalékkal való rendelkezés jogáról a polgármester, a hitelfelvételről a Képviselő-testület dönt.

5. § Az Önkormányzat 2020. évi létszám-előirányzatát 5, a közfoglalkoztatottak létszám-előirányzatát 6 főben állapítja meg a Képviselő-testület.

4. A költségvetés végrehajtásának szabályai

6. § (1) Az önkormányzati szintű költségvetés végrehajtásáért a Polgármester, a könyvvezetéssel kapcsolatos feladatok ellátásáért a Jegyző a felelős.

 (2) Az Önkormányzat gazdálkodásának biztonságáért a Képviselő-testület, a gazdálkodás szabályszerűségéért a Polgármester felelős.

 (3) A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit.

7. § (1) Rendkívüli támogatás igényléséről a működőképességet veszélyeztető helyzet esetében a Polgármester gondoskodik, külön képviselő-testületi döntés alapján.

(2) A finanszírozási bevételekkel és kiadásokkal kapcsolatos hatásköröket a Képviselőt-testület gyakorolja.

8. § (1) A Képviselő-testület a főállású polgármester részére cafetéria juttatás keretében bruttó 200.000 Ft - személyi jövedelemadót, illetve egészségügyi hozzájárulást is tartalmazó - összegben biztosít keretet, melyet összevontan a személyi juttatások, valamint a dologi kiadások előirányzatai tartalmaznak.

5. Az előirányzatok módosítása

9. § (1) Az Önkormányzat bevételeinek és kiadásainak módosításáról, a kiadási előirányzatok közötti átcsoportosításról a Képviselő-testület dönt.

(2) A Képviselő-testület a jóváhagyott kiadási előirányzatok között átcsoportosítás jogát minden esetben fenntartja magának.

 (3) A Képviselő-testület az előirányzat-módosítás, előirányzat-átcsoportosítás átvezetéseként – az első negyedév kivételével – negyedévenként, június 30-ig, november 30-ig, valamint az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét.

(4) Ha év közben az Országgyűlés – a helyi önkormányzatot érintő módon – a normatív hozzájárulások, támogatások előirányzatait zárolja, azokat csökkenti, vagy törli, az intézkedés kihirdetését követő legközelebbi – szükség esetén rendkívüli - ülésre a Képviselő-testület elé kell terjeszteni a költségvetési rendelet módosítását.

(5) Amennyiben az Önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a Polgármester a Képviselő-testületet tájékoztatja.

6. A költségvetés végrehajtásának ellenőrzése

10. § (1) Az önkormányzat gazdálkodásának ellenőrzése a belső kontrollrendszer keretében valósul meg, melynek létrehozásáért, működtetésért és továbbfejlesztéséért a jegyző felelős.

(2) Az Önkormányzat a belső ellenőrzés kialakításáról a Beregi Többcélú Önkormányzati Kistérségi Társulás útján gondoskodik. A megfelelő működtetésről és a függetlenség biztosításáról a jegyző köteles gondoskodni.

# *Záró és vegyes rendelkezések*

11. § Ez a rendelet a kihirdetését követő napon lép hatályba.

 Borbás Judit dr. Deák Ferenc

 polgármester jegyző

**Záradék**:

A rendelet 2020. február 13. napján a Vásárosnaményi Közös Önkormányzati Hivatal Olcsvai Állandó Kirendeltségének hirdetőtáblájára történő kifüggesztéssel került kihirdetésre.

 dr. Deák Ferenc

 jegyző

**----------------------------------**

**Tárgy: 4 tsp. Előterjesztés az Ecsediláp-Krasznabalparti Vízgazdálkodási Társulatnál a 2020/2021-es évekre közfoglalkoztatási programban való részvételben hozzájáruló nyilatkozat elfogadására.**

**Előadó:** Borbás Judit polgármester

**Borbás Judit (polgármester):**Ismertette az előterjesztésben foglaltak tartalmát a Képviselő-testülettel.

**Huszti László Tibor (alpolgármester):**Javasolta, hogy több főt adjunk a Társulás részére.

**Ábrány Sándorné (képviselő):**Tudomása van arról, hogy megvan az a három fő a társulásnak akik minden évben dolgoznak. Véleménye szerint elég, ha több főre lenne igény, akkor kérnék. Nem tartotta szükségesnek több fő engedélyezését.

**Borbás Judit (polgármester):**Mivel a napirendi ponttal kapcsolatosan további kérdés, hozzászólás nem volt, a határozati javaslatot szavazásra bocsátotta és megállapította, hogy *a Képviselő-testület – 5 igen szavazattal, ellenszavazat és tartózkodás nélkül – a következő határozatot hozta:*

## Olcsva Község Önkormányzata Képviselő-testületének

**7/2020 (II. 12.) önkormányzati határozata**

**az Ecsediláp-Krasznabalparti Vízgazdálkodási Társulat 2020/2021-**

**es évekre közfoglalkoztatási programban történő részvételhez hozzájáruló nyilatkozat elfogadásáról**

A Képviselő-testület:

1. **Megtárgyalta** az Ecsediláp-Krasznabalparti Vízgazdálkodási Társulat (a továbbiakban: Társulat) 2020/2021-es évekre közfoglalkoztatási programban történő részvételhez hozzájáruló nyilatkozat elfogadására irányuló kérelmét.
2. **Támogatja,** hogy Olcsva Község Önkormányzata – 3 fő közfoglalkoztatottra vetítve 1 000 Ft/fő/hó összegben - átvállalja a Társulat által el nem számolható költségek rá eső részét, melynek fedezete a 2020. évi költségvetésben rendelkezésre áll.
3. **Felhatalmazza a Polgármestert**, hogy a hozzájárulásról szóló nyilatkozatot aláírja.

Felelős: Polgármester

Határidő: azonnal

A határozatot kapják:

1. Polgármester, Aljegyző (helyben)
2. Költségvetési előadó (helyben)

**----------------------------------**

**Tárgy: 5. tsp. Előterjesztés a Polgármester 2020. évi szabadságolási ütemtervének jóváhagyására.**

**Előadó:** Borbás Judit polgármester

**Borbás Judit (polgármester):** Ismerete az előterjesztésben foglaltakat a Képviselő-testülettel. Jogszabályi kötelezettség a szabadságolási ütemterv elkészítése és elfogadása.

Mivel a napirendi ponttal kapcsolatosan kérdés, hozzászólás nem volt, a határozati javaslatot szavazásra bocsátotta és megállapította, hogy *a Képviselő-testület – 5 igen szavazattal, ellenszavazat és tartózkodás nélkül – a következő határozatot hozta:*

**Olcsva Község Önkormányzata Képviselő-testületének**

**8/2020.(II. 12.) önkormányzati határozata**

 **a Polgármester 2020. évi szabadságolási ütemtervének jóváhagyásáról**

A Képviselő-testület:

**megtárgyalta** a Polgármester 2020. évi szabadságolási ütemtervét és azt változtatás nélkül hagyja jóvá.

A határozatot kapják:

1. Polgármester, Aljegyző (helyben),
2. Igazgatási ügyintéző (helyben).

**-----------------------------------**

**Tárgy: 6. tsp. Előterjesztés a Vásárosnaményi Közös Önkormányzati Hivatal költségvetési mérlegének elfogadására.**

**Előadó:** Borbás Judit polgármester

**Feketéné dr. Lázár Emese (aljegyző):** Ismertette az előterjesztésben foglaltakat a képviselő-testülettel. Vásárosnaményban a költségvetési ügyintézővel egyeztettem, minimálisan változhat – plusz-mínuszban – a költségvetési mérlegének összege, mivel a pontos normatíva később lesz véglegesítve. Olcsva Község Önkormányzatának költségvetésében ennyi összeg esik, ami be van állítva.

**Dancsné Szegedi Tünde ( pénzügyi főelőadó):** Minimális tartozása áll fenn az önkormányzatnak a közös hivatali költségekből. Az egészségház fent van tartva, ha megkapom az arra járó összeget, azt vissza is fordítom a költségekre.

**Borbás Judit (polgármester):**Mivel a napirendi ponttal kapcsolatosan több kérdés, hozzászólás nem volt, a határozati javaslatot szavazásra bocsátotta és megállapította, hogy *a Képviselő-testület – 5 igen szavazattal, ellenszavazat és tartózkodás nélkül – a következő határozatot hozta:*

**Olcsva Község Önkormányzata Képviselő-testületének**

**9/2020. (II. 12.) önkormányzati határozata**

**a Vásárosnaményi Közös Önkormányzati Hivatal költségvetési mérlegének elfogadásáról**

A Képviselő-testület:

Megismerte és módosítás nélkül hagyja jóvá a **Vásárosnaményi Közös Önkormányzati Hivatal 2020. évi költségvetési mérlegét.**

Határidő: folyamatos

Felelős: Jegyző

A határozatot kapják:

1. Polgármester, Aljegyző (helyben),
2. Pénzügyi és gazdálkodási osztály vezetője (Vásárosnamény).

**-----------------------------------**

**7. tsp. Előterjesztés a Vásárosnaményi Közös Önkormányzati Hivatal Szervezeti és Működési Szabályzatának módosításához történő hozzájárulásra.**

**Előadó:** Borbás Judit polgármester

**Borbás Judit ( polgármester):** Az előterjesztésben foglaltakat tájékoztatta a képviselő-testülettel.

**Feketéné dr. Lázár Emese (aljegyző):** Március 1. napjától az építés-hatósági feladatok átkerülnek a járási hivatal hatáskörébe. Az ügyintézők eddig is láttak el feladatot Olcsva tekintetében is, ők maradnak a hivatalnál, így továbbra is segítenek a feladatellátásban.

**Borbás Judit (polgármester):**Mivel a napirendi ponttal kapcsolatosan kérdés, hozzászólás nem volt, a határozati javaslatot szavazásra bocsátotta és megállapította, hogy *a Képviselő-testület – 5 igen szavazattal, ellenszavazat és tartózkodás nélkül – a következő határozatot hozta:*

**Olcsva Község Önkormányzata Képviselő-testületének**

**10/2020.(II. 12.) önkormányzati határozata**

**A Vásárosnaményi Közös Önkormányzati Hivatal Szervezeti és Működési Szabályzatának módosításához történő hozzájárulásról**

*A Képviselő-testület:*

1. **Hozzájárul** a Vásárosnaményi Közös Önkormányzati Hivatal Szervezeti és Működési Szabályzatának (a továbbiakban: SzMSz.) az alábbiak szerint történő módosításhoz:
2. Az SzMSz. 4.1. pontja helyébe az alábbi rendelkezés lép:

 „4.1. A KÖH belső szervezeti tagozódása a következő:

1. Jegyző
2. Aljegyző
3. Jegyzői Titkárság;
4. Önkormányzati Osztály:

da)Hatósági csoport,

db) Városfejlesztési csoport,

dc) Városüzemeltetési csoport

1. Pénzügyi és Gazdálkodási Osztály:

ea)Adó csoport,

eb)Számviteli csoport

ec)Költségvetési csoport

1. Olcsvai Állandó Kirendeltség;
2. Jándi Állandó Kirendeltség; „

 A KÖH szervezeti felépítését a 2. melléklet tartalmazza.

1. Az SzMSz. 5.2.2. pontja helyébe az alábbi rendelkezés lép:

5.2.2 Városüzemeltetési csoport:

5.2.2.1. Ellátja a jogszabály alapján az önkormányzat (Képviselő-testület), a Polgármester, a Jegyző, (vagy a KÖH ügyintézője) feladat-és hatáskörébe tartozó közlekedési, hírközlési, vízügyi, kommunális, köztisztasági, mezőgazdasági, tűzvédelmi, közterület-használati, állategészségügyi- és állattartási hatáskörből adódó feladatot, valamint ezen ügyek döntésre történő érdemi előkészítését, a meghatározott feladatok végrehajtásának szervezését, ellenőrzését.

* + - 1. Közreműködik a város rendjének, köztisztaságának biztosításával, infrastruktúrájának, kommunális ellátásának üzemeltetésével, karbantartásával, ellenőrzésével kapcsolatos szakmai feladatok ellátásában.
			2. Ellátja a város üzemeltetésével, az azzal összefüggő közmunka-tevékenység szervezésével kapcsolatos feladatokat, közreműködik az önkormányzati vagyon hasznosításával kapcsolatos szakmai munka végzésében.
			3. Közreműködik a közbiztonsággal, a honvédelemmel és katasztrófa elhárítással (polgári védelemmel, ár-és belvízvédekezéssel stb.) összefüggő feladatok végzésében, szervezésében, koordinálásában.
			4. Ellátja az önkormányzat intézményeinek és telephelyeinek működtetésével, karbantartásával, a város üzemeltetésével kapcsolatos feladatokat, illetve szükség esetén közreműködik abban.
			5. Kapcsolatot tart a város területén működő, a csoport (önkormányzati osztály) profiljába tartozó gazdálkodó szervekkel, különös tekintettel az önkormányzati (rész)tulajdonú, illetve a kötelező önkormányzati feladatok ellátásában részt vevő gazdasági szervezetekre.
			6. Kezdeményező és aktív közreműködő szerepet tölt be a városüzemeltetési feladatkörbe tartozó, vagy azt érintő pályázatok készítésében és megvalósításában.
			7. Feladata az SZMSZ-ben meghatározott bizottság (Városfejlesztési és üzemeltetési Bizottság), illetve az önkormányzat rendeletében meghatározott más bizottság tevékenységének a szakterület szerinti megfelelő segítése, az ezzel kapcsolatos adminisztratív feladatok ellátása.
			8. Vezeti és naprakészen tartja a feladatkörébe tartozó városüzemeltetéssel összefüggő műszaki és egyéb nyilvántartásokat, a városrendezési és egyéb térképeket (közműtérkép stb.).
			9. Ellátja a nem kiemelt I. fokú építésügyi, építésigazgatási ügyekkel, a birtokvédelemmel, a telepengedélyezéssel, fakivágással és telepítéssel, a külterületi földterületek adásvételével, a kereskedelmi igazgatási, a szálláshely üzemeltetési, rendezvénytartási, illetve a lakcímnyilvántartással kapcsolatos feladatokat.
1. Az SzMSz. 5.2.3. pontja helyébe az alábbi rendelkezés lép:

 5.2.3. Városfejlesztési csoport:

5.2.3.1 Ellátja az önkormányzat (Képviselő-testület), a Polgármester, valamint a Jegyző feladat-és hatáskörébe tartozó valamennyi területfejlesztési hatáskörből adódó hatósági és nem hatósági feladatot, valamint ezen ügyek döntésre történő érdemi előkészítését, a meghatározott feladatok végrehajtásának szervezését, ellenőrzését.

* + - 1. Kezdeményező és aktív közreműködő szerepet tölt be minden fejlesztési célú, beruházási jellegű, az önkormányzatot érintő pályázat készítésében, a projektek megvalósításában és nyomon követésében.
			2. Önkormányzati szinten összefogja a forrást teremtő, gazdálkodást segítő pályázati lehetőségek megismertetését, a pályázatok előkészítését, benyújtását, nyilvántartását, megvalósítását és elszámolását, koordinálja a nemzetközi programokon belüli témaorientált pályázatok előkészítését.
			3. Feladata az SZMSZ-ben meghatározott bizottság (Városfejlesztési és üzemeltetési Bizottság), illetve az önkormányzat rendeletében meghatározott más bizottság tevékenységének a szakterület szerinti megfelelő segítése, az ezzel kapcsolatos adminisztratív feladatok ellátása.
			4. Vezeti és naprakészen tartja a feladatkörébe tartozó városfejlesztéssel összefüggő műszaki és egyéb nyilvántartásokat, a városrendezési és egyéb térképeket.
1. Az SzMSz. 2. melléklete helyébe jelen határozat melléklete lép.
2. **Felkéri** a Jegyzőt, hogy az SzMSz. módosítását követően azt foglalja egységes szerkezetbe.

Felelős: Jegyző

Határidő: 2020. március 31.

**----------------------------------**

**Tárgy: 8. tsp. Tájékoztató a vagyonnyilatkozatokkal kapcsolatos ellenőrzési, nyilvántartási feladatok ellátásáról.**

**Előadó: Tóth Péter Ügyrendi Bizottság Elnöke**

**Tóth Péter (Ügyrendi Bizottság Elnöke):**Ismertette a Képviselő-testülettel az előterjesztésben foglaltakat. Minden képviselő- vagyonnyilatkozat tételi kötelezettségét határidőben teljesítette, azokat a bizottság átnézte, mindent rendben találtak.

Ezt követően a Képviselő-testület egyhangúlag, 5 igennel tudomásul vette az Ügyrendi Bizottság Elnökének tájékoztatását.

**Napirend után:**

**Borbás Judit (polgármester):** Tájékoztatta a Képviselő-testületet, hogy február 28. napján a gyerekeknek lesz kézműves foglalkozás, illetve bábelőadás, melyet a felnőttek is megnézhetnek. A gyerekek kapnak üdítőt, 1 fánkot. Február 29. napján pedig farsangi bál kerül megszervezésre, ahol fellépnek korcsoportonként a gyerekek.

A farsangi bál bevétele jótékonysági célra megy, a templomkertben lévő játékok kerülnének felújításra belőle, homok, kavics réteg el van kopva. Ha marad meg pénz padokat is szeretnének vásárolni, parkosítani. A tombolába is hoznak ajándékot a vendégek. Úgy gondolta, hogy a testület is ajánljon fel egy nagyobb értékű ajándékot a tombolába, mivel mi vagyunk a szervezők, mutassunk példát. Egy nagy torta kerül megrendelésre. Helyfoglalás szükséges lesz.

Ezt követően több kérdés, hozzászólás nem volt, így a Polgármester az ülést 18,10 perckor bezárta.

Kmf.

**Borbás Judit dr. Deák Ferenc**

**polgármester jegyző**

**Jegyzőkönyv hitelesítők:**

 **Huszti László Tibor Tóth Péter**

 **képviselő képviselő**